CELEX: 32017R0334
Language: mt
Date: 2017-02-27 00:00:00
Title: Regolament tal-Kummissjoni (UE) 2017/334 tas-27 ta' Frar 2017 li jirrettifika l-verżjonijiet lingwistiċi bil-Bulgaru, l-Estonjan, il-Ġermaniż u l-Olandiż tar-Regolament (UE) Nru 1321/2014 dwar il-kontinwità tal-ajrunavigabbiltà ta' inġenji tal-ajru u prodotti, partijiet u tagħmir ajrunawtiċi, u dwar l-approvazzjoni ta' organizzazzjonijiet u persunal involut f'dan ix-xogħol (Test b'rilevanza għaż-ŻEE. )

28.2.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 50/13
            
         REGOLAMENT TAL-KUMMISSJONI (UE) 2017/334
   tas-27 ta' Frar 2017
   li jirrettifika l-verżjonijiet lingwistiċi bil-Bulgaru, l-Estonjan, il-Ġermaniż u l-Olandiż tar-Regolament (UE) Nru 1321/2014 dwar il-kontinwità tal-ajrunavigabbiltà ta' inġenji tal-ajru u prodotti, partijiet u tagħmir ajrunawtiċi, u dwar l-approvazzjoni ta' organizzazzjonijiet u persunal involut f'dan ix-xogħol
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 216/2008 tal-Parlament Ewropew u tal-Kunsill tal-20 ta' Frar 2008 dwar regoli komuni fil-kamp tal-avjazzjoni ċivili u li jistabbilixxi Aġenzija Ewropea tas-Sikurezza tal-Avjazzjoni, u li jħassar id-Direttiva tal-Kunsill 91/670/KEE, ir-Regolament (KE) Nru 1592/2002 u d-Direttiva 2004/36/KE (1), u b'mod partikolari l-Artikolu 5(5) tiegħu,
   Billi:
   
               (1)
            
            
               Hemm żball fil-verżjoni bil-lingwa Olandiża tar-Regolament tal-Kummissjoni (UE) Nru 1321/2014 (2) kif emendat mir-Regolament (UE) 2015/1088 (3), b'mod aktar partikolari fil-punt 145.A.55(c)(3) tal-Anness II (Parti 145), fir-rigward tal-għadd ta' snin koperti mid-dokumentazzjoni tal-manutenzjoni miżmuma li għandha titqassam. Għaldaqstant, jeħtieġ li l-verżjoni bil-lingwa Olandiża tiġi rettifikata. Il-verżjonijiet bil-lingwi l-oħra ma jintlaqtux.
            
         
               (2)
            
            
               Jidher żball fil-verżjonijiet bil-lingwa Bulgara, Estonjana u dik Ġermaniża tar-Regolament (UE) Nru 1321/2014 kif emendat mir-Regolament (UE) 2015/1088, b'mod iktar partikolari fil-punt 145.A.70(a)(6) tal-Anness II (Parti 145) fir-rigward tal-ommissjoni tat-terminu “staff ta' appoġġ”. Għaldaqstant, jeħtieġ li ssir korrezzjoni tal-verżjonijiet bil-lingwa Bulgara, Estonjana u dik Ġermaniża. Il-verżjonijiet bil-lingwi l-oħra ma jintlaqtux
            
         
               (3)
            
            
               Ir-Regolament (UE) Nru 1321/2014 għandu jiġi emendat skont dan.
            
         
               (4)
            
            
               Il-miżuri stipulati f'dan ir-Regolament huma skont l-opinjoni tal-Kumitat stabbilit bl-Artikolu 65(1) tar-Regolament (KE) Nru 216/2008;
            
         ADOTTAT DAN IR-REGOLAMENT:
   Artikolu 1
   
      Jikkonċerna biss il-verżjonijiet lingwistiċi bil-Bulgaru, l-Estonjan, il-Ġermaniż u l-Olandiż.
   
   Artikolu 2
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-27 ta' Frar 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 79, 19.3.2008, p. 1.
   
      (2)  Ir-Regolament tal-Kummissjoni (UE) Nru 1321/2014 tas-26 ta' Novembru 2014 dwar il-kontinwità tal-ajrunavigabbiltà ta' inġenji tal-ajru u prodotti, partijiet u tagħmir ajrunawtiċi, u dwar l-approvazzjoni ta' organizzazzjonijiet u persunal involut f'dan ix-xogħol (ĠU L 362, 17.12.2014, p. 1).
   
      (3)  Ir-Regolament tal-Kummissjoni (UE) 2015/1088 tat-3 ta' Lulju 2015 li jemenda r-Regolament (UE) Nru 1321/2014 fir-rigward ta' tnaqqis għall-proċeduri tal-manutenzjoni għall-inġenji tal-ajru tal-avjazzjoni ġenerali (ĠU L 176, 7.7.2015, p. 4).